stanford-oval/wikipedia huggingface dataset:
הלוויתן (סרט, 2022)
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרסי אוסקר | השחקן הטוב ביותר | ברנדן פרייזר | זכייה |
| פרסי אוסקר | שחקנית המשנה הטובה ביותר | הונג צ'או | מועמדות |
| פרסי אוסקר | האיפור ועיצוב השיער הטובים ביותר | אדריאן מור, ג'ודי צ'ין ואן מארי בראדלי | זכייה |
| פרס באפט"א לקולנוע | השחקן הטוב ביותר בתפקיד ראשי | ברנדן פרייזר | מועמדות |
| פרס באפט"א לקולנוע | השחקנית הטובה ביותר בתפקיד משנה | הונג צ'או | מועמדות |
| פרס באפט"א לקולנוע | התסריט המעובד הטוב ביותר | סמואל די. האנטר | מועמדות |
| פרס באפט"א לקולנוע | האיפור ועיצוב השיער הטוב ביותר | אן מארי בראדלי, ג'ודי צ'ין ואדריאן מור | מועמדות |
| פרסי האקדמיה האוסטרלית לאמנויות הקולנוע והטלוויזיה הבינלאומי | השחקן הטוב ביותר | ברנדן פרייזר | מועמדות |
| פרסי איגוד מבקרי הקולנוע האמריקאי | השחקן הטוב ביותר | ברנדן פרייזר | זכייה |
| פרסי איגוד מבקרי הקולנוע האמריקאי | השחקן/שחקנית הצעיר/ה הטוב/ה ביותר | סיידי סינק | מועמדות |
| פרסי איגוד מבקרי הקולנוע האמריקאי | התסריט המעובד הטוב ביותר | סמואל די. האנטר | מועמדות |
| פרסי איגוד מבקרי הקולנוע האמריקאי | האיפור ועיצוב השיער הטוב ביותר | הלוויתן | מועמדות |
| פרס גלובוס הזהב | השחקן הטוב ביותר - סרט דרמה | ברנדן פרייזר | מועמדות |
| פרסי גות'הם | ההופעה הראשית הטובה ביותר | ברנדן פרייזר | מועמדות |
| פרסי גות'הם | הופעת המשנה הטובה ביותר | הונג צ'או | מועמדות |
| פרסי גילדת המפיקים של אמריקה | המפיק הטוב ביותר של סרטי קולנוע תיאטרליים | הלוויתן | מועמדות |
| פרס סטלייט | השחקן הטוב ביותר בסרט קולנוע - דרמה | ברנדן פרייזר | זכייה |
| פרס סטלייט | התסריט המעובד הטוב ביותר | סמואל די. האנטר | מועמדות |
| פרס גילדת שחקני המסך | ההופעה הטובה ביותר של שחקן בתפקיד ראשי | ברנדן פרייזר | זכייה |
| פרס גילדת שחקני המסך | ההופעה הטובה ביותר של שחקנית בתפקיד משנה | הונג צ'או | מועמדות |
הערות שוליים

↑  "Rob Simonsen Scoring Darren Aronofsky's The Whale". Film Music Reporter. 26 January 2022. Retrieved July 27, 2022.
↑  "The Whale". Venice International Film Festival. Retrieved July 27, 2022.
↑  "Every Upcoming Brendan Fraser Movie". ScreenRant. 2021-08-06. Retrieved July 27, 2022.
↑  Dan Meyer (January 11, 2021). "Samuel D. Hunter Writing Movie Adaptation of The Whale". Playbill.com. Retrieved July 27, 2022.
↑  Brent Lang (January 11, 2021). "Darren Aronofsky, Brendan Fraser Team on 'The Whale' for A24". Variety. Retrieved July 27, 2022.
↑  Justin Kroll (January 11, 2021). "Darren Aronofsky Sets Next Film 'The Whale' At A24 With Brendan Fraser Set To Star". Deadline. Retrieved July 27, 2022.
↑  "Brendan Fraser to star in Darren Aronofsky's The Whale, about man with compulsive eating disorder". Entertainment Weekly. January 11, 2021. Retrieved July 27, 2022.
↑  Kroll, Justin (February 10, 2021). "'Watchmen's Hong Chau To Co-Star With Brendan Fraser in Darren Aronofsky's Next Film For A24". Deadline Hollywood. Retrieved July 27, 2022.
↑  Ramos, Dino-Ray (March 4, 2021). "'Insidious' Star Ty Simpkins Joins Darren Aronofsky's 'The Whale' At A24". Deadline Hollywood. Retrieved July 27, 2022.
↑  "Sathya Sridharan". A Class Act NY. 2021-09-17. Retrieved July 27, 2022.
↑  "The Whale - Production Listing". Productionlist.com. February 1, 2021. Retrieved July 27, 2022.
↑  Burton, Jamie (June 22, 2021). "Brendan Fraser Shares Early Details of Movies 'The Whale' and 'No Sudden Move'". Newsweek. Retrieved July 27, 2022.
↑  Tartaglione, Nancy (July 26, 2022). "Venice Film Festival Lineup: Aronofsky, Inarritu, Field, Dominik, Guadagnino, Hogg, McDonagh, Panahi In Competition". Deadline Hollywood. Retrieved July 27, 2022.
העורק המלווה של עצב השת

| --- | --- |
 שיוך:  subdivision of inferior gluteal artery 
 תיאור ב:  האנטומיה של גריי (מהדורה 20) (620) 
 מזהים
 לטינית (TA98):  Arteria comitans nervi ischiadici 
 FMA:  77444 
 מערכת השפה הרפואית המאוחדת:  C1186140 
 
עורקי הירך האחורית. העורק המלווה של עצב השת מופיע על גבי העצב במרכז התמונה.
הָעוֹרֵק הַמְּלַוֶּה שֶׁל עֲצַב הַשֵּׁת (TA: arteria comitans nervi ischiadici) הוא עורק בירך היוצא מעורק העכוז התחתון ומספק דם לעצב השת. זהו עורק ארוך ודק המסתעף מעורק העכוז התחתון ומלווה את עצב השת למרחק קצר, אז הוא חודר לתוכו וממשיך בו לעבר חלקה התחתון של הירך.
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
הלן סטיבנס

הלן הרינג סטיבנס (באנגלית: Helen Herring Stephens; ‏ 3 בפברואר 1918 – 17 בינואר 1994) הייתה אתלטית אמריקאית, אלופה אולימפית בעלת 2 מדליות זהב מברלין 1936 ושיאנית העולם בריצה ל-100 מטר. במהלך הקריירה הקצרה שלה (30 חודשים), מעולם לא הפסידה במירוץ כלשהו.
כינויה היה ה"פלאש מפולטון".
ביוגרפיה

סטיבנס נולדה בפולטון, מיזורי. היא גדלה בחווה המשפחתית. ב-22 במרץ 1935 בתחרות הראשונה שלה, בהיותה בת 17, היא ניצחה את סטניסלווה וואלסייביץ' (סטלה וולש) מפולין, האלופה המכהנת בריצת 100 מטר, כשניצחה בריצת 50 מטר באולם וקבעה שיא עולם חדש של 6.6 שניות.
בתחרות שנערכה ב-8 ביוני 1935 בקנזס סיטי קבעה סטיבנס בריצת 100 מטר שיא עולם חדש של 11.6 שניות, שיפור לשיא של וואלסייביץ' (11.7 שניות).
ביוגרפיה > אולימפיאדת השיא

באולימפיאדת ברלין (1936) זכתה סטיבנס בשתי מדליות זהב, בריצת 100 מטר בתוצאה של 11.5 שניות, לפני וואלאסייביץ' (11.7 שניות) וקתה קראוס מגרמניה (11.9 שניות), בשלב המוקדמות היא קבעה תוצאה של 11.4 שניות. התוצאה שקבעה הייתה שיא עולם חדש שלא הוכר בגלל רוח גבית גבוהה. ובריצת שליחות 4x100 מטר בתוצאה של 46.9 שניות, לפני בריטניה (47.6 שניות) וקנדה (47.8 שניות). נבחרת גרמניה שקבעה בשלב המוקדמות שיא עולם חדש של 46.4 שניות, והובילה את הריצה בשלב הגמר, הפילה את המקל בהחלפה האחרונה. נוסף לכך, היא סיימה במקום תשיעי בזריקת דיסקוס בתוצאה של 34.33 מטר.
זמן קצר לאחר המשחקים האולימפיים פרשה סטיבנס מאתלטיקה תחרותית ועסקה בבייסבול וסופטבול מקצועני. היא למדה באוניברסיטת ויליאם וודס שבפולטון, מיזורי. בין השנים 1938 - 1952 הייתה הבעלים והמנהלת של קבוצת כדורסל חצי מקצועית. היא עסקה במשך שנים רבות בחטיבת המחקר האווירונאוטית של ארצות הברית ואחר כך נטלה חלק בסוכנות מיפוי הביטחון.
בשנת 1994 נפטרה סטיבנס בסנט לואיס, בגיל 75.
מגדר ומיניות

במשחקים האולימפיים שנערכו בברלין 1936 עברה סטיבנס בדיקה גופנית במטרה לענות על השאלה מהו המגדר אליו היא שייכת. לאחר שנערכה לה הבדיקה, הוועדה האולימפית אישרה את היותה אישה. היא חיה כלסבית בארון.
תארים והישגים

בסך הכל זכתה סטיבנס ב-14 תוארי אליפות ארצות הברית בריצות הקצרות, בהדיפת כדור ברזל, בזריקת דיסקוס ובקפיצה לרוחק מהמקום.
שיאים אישיים

ריצת 100 יארד: 10.4 שניות (1935)
ריצת 100 מטר: 11.5 שניות (1936)
ריצת 200 מטר: 24.1 שניות (1936)
הדיפת כדור ברזל: 13.70 מטר (1937)
זריקת דיסקוס: 39.50 מטר (1936)
ראו גם

התפתחות שיא העולם בריצת 100 מטר לנשים (באנגלית)
הערות שוליים

↑  DOUG GILLON, Helen Stephens: Hitler pinched my bottom, herald scotland, 6 Oct 2008
| --- | --- |
בקרת זהויות :  GND: 129894893  World Athletics: 14557982  ISNI: 0000 0000 3513 3437  LCCN: n2004100162  VIAF: 20775271   WorldCat (עם VIAF): 20775271
דנקרק (סרט)

| --- | --- |

כרזת הסרט
 מבוסס על:  תסריט מקורי ואירועי מבצע דינמו
 בימוי:  כריסטופר נולאן 
 הופק בידי:  כריסטופר נולאן אמה תומאס
 תסריט:  כריסטופר נולאן 
 עריכה:  לי סמית'
 שחקנים ראשיים:  פין וייטהד ג'ק לאודן הארי סטיילס בארי קיוגאן אניירין ברנרד ג'יימס ד'ארסי טום הארדי מארק ריילנס קנת בראנה קיליאן מרפי טום גלין-קרני
 מוזיקה:  הנס צימר  בנג'מין וואלפיש
 צילום:  ואן יוטי יטאמה 
 מדינה:  בריטניה בריטניה
 חברת הפקה:  Syncopy Films RatPac-Dune Entertainment
 חברה מפיצה:  Warner Bros. Pictures
 שיטת הפצה:  הפצה לאולמות הקולנוע 
 הקרנת בכורה:  ישראל 20 ביולי 2017   בריטניה 21 ביולי 2017
 משך הקרנה:  106 דקות
 שפת הסרט:  אנגלית
 סוגה:  מלחמה
 תקציב:  100 מיליון דולר
 הכנסות:  523,830,954 מיליון דולר
 הכנסות באתר מוג'ו:   chrisnolan2017
 פרסים:  פרס אוסקר לעריכה הטובה ביותר (לי סמית)  פרס אוסקר למיקס הסאונד הטוב ביותר (Mark Weingarten, גרג לנדקר, Gary Rizzo)  פרס האוסקר על עריכת סאונד הטובה ביותר (Richard King, אלכס גיבסון)  מועצת ביקורת הקולנוע האמריקנית: עשרת הסרטים הטובים ביותר 
 אתר רשמי
 דף הסרט ב־IMDb
 
דנקרק (באנגלית: Dunkirk) הוא סרט מלחמה בריטי בבימויו של הבמאי כריסטופר נולאן, שהיה שותף לכתיבת התסריט וגם הפיק. הסרט מתרחש בתקופת מלחמת העולם השנייה ומתמקד בפינוי דנקרק.
נולאן כתב את הסרט במטרה לספר את סיפור מבצע הפינוי משלושה צדדים: האוויר, היבשה והים. מאמצים רבים נעשו כדי ליצור התמקדות בפרטים כך שהתסריט יכלול מעט מאוד דיאלוגים. צילומי הסרט החלו בדנקרק שבצרפת ב־23 במאי 2016 וצולמו על ידי הצלם הויט ואן הויטמה במצלמות IMAX 66 מ"מ ומצלמת 65 מ"מ גדולה. מטרתו של נולאן הייתה לגרום לצופיו לחוש פיזית כאילו הם נמצאים בדנקרק כחיילים פשוטים. לשם כך גויסה עריכה מבלבלת המדמה את בלבולו של חייל שאינו מבין היכן הוא והכוח העיקרי המנחה אותו הוא יצר ההישרדות, ופסקול מאיים שאינו נותן מנוח. בניגוד לסרטי מלחמה רבים, אין הסרט כולל מראות זוועה של פצועים או זעקותיהם, ונותן לדמיונו של הצופה להשלים אותם.
הסרט יצא לאקרנים בישראל ב־20 ביולי 2017.
עלילת הסרט

בסרט כמעט ואין עלילה במובן המקובל. מוצגים קטעי סיפורים, רובם של גיבורים אלמונים לחלוטין. עם זאת קיימים שלושה קווי עלילה – אחד מתרחש על חוף דנקרק ליד המזח, אחד בים ואחד באוויר. כולם מוצגים בעלילה לא ליניארית, כל אחד מהם אורך פרק זמן אחר (שבוע, יום, שעה) והעריכה מדלגת בין החלקים, תוך הצגת נקודות מבט שונות על אותו אירוע, כאשר הם מצטלבים. עיקר כוחו של הסרט אינו בעלילה, כי אם בצילומים, בעריכה החותכת בין הסצנות ובעיקר בפס הקול מחריש האוזניים, המלווה בקולות ירי, קולות מפציצי צלילה, פיצוצים, ותיקתוק שעון.
עלילת הסרט > שובר הגלים

זמן העלילה: שבוע.
בקרקע, חייל בריטי צעיר (שמו אינו ידוע לצופים. הוא מכונה "טומי", השם הגנרי לכל חיילי החי"ר הבריטים. בגילומו של פין וייטהד בתפקידו הראשון) צועד ברחובות דנקרק עם פלוגתו. עד מהרה הם סופגים אש מהאויב ולבסוף טומי נותר השורד האחרון שצופה בחבריו לקרב נהרגים. הוא בורח לחופי דנקרק, שם מרוכזים אלפי חיילים תשושים בטורים על מנת לעלות לספינות המפליגות לבריטניה. "טומי" פוגש בחייל אחר שהשם על חולצתו הוא "גיבסון" (בגילומו של אניירין ברנרד), קובר חייל אחר. השניים מתחילים לצעוד יחדיו. כיוון שהם מבחינים שנושאי אלונקות פצועים עולים לאוניה העוגנת ליד המזח, "טומי" ו"גיבסון" ממהרים לחייל פצוע על מנת לסחוב אותו לאחת הספינות העוזבות את החוף וכנגד כל הסיכויים הם מצליחים להעלותו בזמן, בעת הפצצה גרמנית של מטוסי "שטוקה". ברצונם להגיע הביתה כמה שיותר מהר הם מנסים לעלות לסיפון של כל ספינה שבדרכה לעזוב. ברם, לפני שהם מצליחים לעשות זאת, פצצה אווירית פוגעת בספינה שהם מנסים לעלות אליה והם מצליחים להציל חייל צעיר בשם אלכס (הארי סטיילס) ובחיפוי החשכה עולים על אחת הספינות, אך גם זו מופצצת על ידי הגרמנים. גיבסון מצליח לחלץ את אלכס וטומי ולהצילם מטביעה והשלושה חוזרים לחוף. ביום המחרת הם עולים על אוניית סוחר הולנדית נטושה עם קבוצת חיילים זרים וממתינים לגאות שתיקח אותם משם. אלא שעד מהרה הם נופלים קורבן לירי נק"ל גרמני וכשהגאות מגיעה לבסוף הספינה לא מתרוממת בשל ריבוי חורי הקליעים בה. או־אז אלכס חושד שגיבסון, שהיה שקט במשך כל הזמן, הוא למעשה מרגל גרמני ומנסה לזרוק אותו מהספינה, אך טומי מגונן עליו. לבסוף, מתגלה ש"גיבסון" הוא חייל צרפתי וכי הוא גנב למעשה את זהותו של חייל שהוא קבר מוקדם יותר. הבריטים סירבו להעלות חיילים צרפתים על הספינות לפני שיפונו כל הבריטים. כשהאונייה שוקעת והכוחות הבריטים נסוגים גיבסון מסתבך אינו מצליח לצאת וטובע. אלכס וטומי עולים על ספינתו של אדון דוסון. בשובם לבריטניה מתייחסים אליהם האזרחים כגיבורים, אף שאלכס אינו מרגיש כך.
עלילת־משנה מתמקדת בדמותו של האדמירל האחראי על הפינוי הימי (בגילומו של קנת בראנה) ובמאמצי חיל ההנדסה המלכותי להקים מזחים מאולתרים ממשאיות.
עלילת הסרט > ים

זמן העלילה: יום.
מר דוסון (מארק ריילנס), בעליה של ספינה קטנה, מגויס יחד עם כל בעלי הספינות בבריטניה, על מנת לסייע במאמץ החילוץ. אליו מצטרפים בנו, פיטר ונער בשם ג'ורג'. בים, נאסף אל ספינתו של מר דוסון לויטננט הלום קרב (קיליאן מרפי), הסובל מהפרעת דחק פוסט־טראומטית, ניצול יחיד ממתקפה של צוללות גרמניות. במחשבה שהוא בדרך הביתה, החייל מתייחס אליהם באדיבות אך כשהוא מגלה שהם בדרכם לדנקרק הוא מנסה בכוח להסיט את האונייה לבריטניה ובניסיונו לעשות כן הוא מכה בג'ורג' שנופל לירכתי האונייה. פיטר ממהר אל ידידו הפצוע ונחרד לשמוע מג'ורג' כי הוא אינו רואה דבר. כשמטוס ספיטפייר מתרסק אל הים לידם, מר דוסון מתעקש לסייע לטייס, קולינס (ג'ק לאודן), שנתקע בתא הטייס. בעזרת פיטר הוא מעלה את קולינס לסיפון ומר דוסון מספר שבנו הבכור היה טייס בחיל האוויר המלכותי. בהמשך, מר דוסון מציל את חייהם של חיילים רבים, כולל אלכס וטומי. הם לבסוף מגיעים לאנגליה ומר דוסון זוכה להערכה על הצלת חיים רבים כל כך, בזמן שגופתו של ג'ורג' נלקחת מחוץ לאונייה. עיתון מקומי מתאר את ג'ורג' בתואר "גיבור דנקרק".
עלילת הסרט > אוויר

זמן העלילה: שעה.
באוויר, שלושה טייסי ספיטפייר, פארייר (טום הארדי), קולינס וטייס נוסף טסים מעל דנקרק. הטייס הנוסף נפגע ראשון על ידי מטוסי הלופטוואפה. פארייר וקולינס ממשיכים בקרבות אוויריים ואף מצליחים להפיל מטוס מסרשמיט Bf 109 גרמני, אך מטוסו של קולינס מיורט והוא מתרסק לים. פארייר ממשיך לבדו ומצליח למנוע את הפצצת מרבית הספינות הבריטיות בדנקרק והוא זוכה לצהלות החיילים הבריטיים וממפקד מבצע הפינוי, קומנדר בולטון. מאוחר יותר, פארייר מצליח להנחית את המטוס ללא דלק, מעלה אותו באש ומסגיר עצמו לאויב עצמו על מנת להישלח למחנה כשבוי מלחמה.
צוות השחקנים

פין וייטהד - טומי, טוראי בריטי
טום גלין-קרני - פיטר, בנו של מר דוסון
ג'ק לאודן - קולינס, טייס בחיל האוויר המלכותי
הארי סטיילס - אלכס, טוראי בריטי
אנורין ברנאול - גיבסון, חייל בדרגה נמוכה
ג'יימס ד'ארסי - קולונל וינאנט
בארי קויגן - ג'ורג'
קנת בראנה - קומנדר בולטון
קיליאן מרפי - חייל הלום קרב
מארק ריילנס - מר דוסון, ספן ואביו של פיטר
טום הארדי - פארייר, טייס ספיטפייר
ג'יימס בלור - חייל
קאלם לינץ' - דיל סיילור
אליוט טיטנסור - היילנדר 2
הפקה > פיתוח

הבמאי כריסטופר נולאן כתב תסריט בן 112 עמודים. הוא החליט ליצור את הסרט כטריפטיכון, המסופרת משלוש נקודות מבט שונות: מהאוויר (מטוסים), מהיבשה (על החוף) ומהים (הפינוי על ידי הצי). הצלם, הויט ואן הויטמה, ששיתף פעולה עם נולאן גם בסרטו הקודם, בין כוכבים, נשכר לשוב כצלם הסרט. בשלבי ההפקה המוקדמים נולאן חתם על חוזה מול האחים וורנר לפיו יקבל משכורת על סך 20 מיליון דולר בתוספת 20% מהכנסות הסרט.
הפקה > ליהוק

טום הארדי, קנת בראנה ומארק ריילנס ניהלו מגעים להצטרפות לצוות השחקנים לקראת סוף 2015. פיון ויטהד לוהק במרץ 2016 ומד לאחר מכן צורפו שחקנים צרפתיים ובריטים כדוגמת אנורין ברנאר והארי סטיילס. בהמשך הצטרפו גם קיליאן מרפי, ג'יימס ד'ארסי, בארי קיוגן וטום גלין-קרני שהצטרפו במאי 2016.
לאחר שגילה עד כמה החיילים היו לא מנוסים וצעירים בעת מבצע דינמו, נולאן החליט ללהק שחקנים לא מוכרים רבים.
הפקה > צילומים

צילומי הסרט החלו ב־23 במאי 2016 בדנקרק, צרפת. בחודשים שלאחר מכן נעשו צילומים גם באורק, בפלבולנד שבהולנד, בדורסט שבבריטניה ובמרכז המבקרים נקודת וינסנט והמגדלור ראנצ'ו פאלוס במחוז לוס אנג'לס, שבקליפורניה ארצות הברית.
הצילומים בדנקרק נערכו באותו המקום שבו נערך הפינוי ההיסטורי, כ־6,000 ניצבים נטלו חלק בצילומי סצנת הפינוי. נולאן חקר סרטים אילמים והשפעת סצנות המוניות המשתמשות בפרטים רבים, בשל המיעוט בדיאלוגים בסרט. הארדי מגלם בסרט טייס בחיל האוויר המלכותי ובילה את מרבית תקופת הצילומים בתוך תא טייס וקיבל חשיפה מינימלית אל שאר אנשי הצוות.
הסרט צולם במצלמות 65 מ"מ ולראשונה בוצע שימוש במצלמת IMAX לצילום ידני, ללא צורך בעיבוד נוסף לצילום איימקס. נולאן השתמש בספינות מלחמה אמיתיות לצורך הסרט, כולל משחתת הצי הצרפתי "Maillé-Brézé" ובמטוסי Hispano Aviación HA-1112 שנצבעו כסופרמרין ספיטפייר ומסרשמיט Bf 109, ששומשו לצורך קרבות האוויר בסרט. מצלמת IMAX אחת הוצמדה למטוס קרב בעת הטיסה. על מנת ליצור אפקט ויזואלי מקסימלי תוך הימנעות מיצירת תמונות במחשב נוספו כמויות אדירות של חיילים ורכבים צבאיים ליצירת אשליה של צבא גדול.
הפקה > פס־קול

אחד הנושאים הייחודיים ביותר בסרט הוא הפסקול שלו, המשלב רעשים מכניים, קולות ירי והפצצה, המשולבים במוזיקה מונוטונית שתפקידה לשמור על מתח מתמיד. בעריכה, במעבר בין סצנות המתרחשות בקווי עלילה שונים, לא נקטע הפסקול, אלא ממשיך לספק את אותה המסגרת הצלילית, שאינה נותנת לצופה מנוח. בינואר 2016 המלחין הנס צימר החל לעבוד על פסקול הסרט.
שיווק

טיזר ראשון יצא לפני עלייתו לאקרנים של הסרט "יחידת המתאבדים" ב־4 באוגוסט 2016. קדימון ראשון יצא ב־14 בדצמבר 2016, לצד פרולוג ייחודי שהוצג בבתי קולנוע נבחרים ל־IMAX לפני הקרנת "רוג אחת" והוקרן שוב גם לפני הקרנת הסרט "קונג: אי הגולגולת".
ב־2017, במהלך פסטיבל CinemaCon, הוצג קטע מתוך הסרט שזכה לביקורת חיובית ומיד לאחר מכן האחים וורנר החלו במסע שיווק לסרט והקרינו סרטוני קידום לסרט במהלך משחקי הפלייאוף של ה־NBA. ב־5 במאי 2017 הועלה לאתר יוטיוב קדימון ראשי לסרט.
צאתו לאקרנים

כבר בספטמבר 2015 אולפני האחים וורנר הכריזו שהסרט יעלה לאקרנים בבתי הקולנוע ב־21 ביולי 2017 בפורמט IMAX.
הערות שוליים

↑  Dunkirk (2017)
↑  ”בהיעדרה הכמעט־מוחלט של נקודת המבט של המכתר הנאצי – המוות הניתך על החיילים נעדר הקשר נרטיבי מובהק, ואנו נותרים עם הבהלה נטו. הסרט אינו מתאר קרב אלא הישרדות.” שמוליק דובדבני, "דנקרק" - חוויה קולנועית שאסור לפספס, באתר ynet, 21 ביולי 2017
1 2  Christopher Nolan's 'Dunkirk' Will Have 'Little Dialogue'
| --- | --- |
בקרת זהויות :  BNE: XX5736780  GND: 114201066X  LCCN: no2017099877  VIAF: 2110151002102630280009   WorldCat (עם VIAF): 2110151002102630280009 
המשחתת הצרפתית "Maillé-Brézé" בשימוש עבור צילומי הסרט.
הלן נולטון

| --- | --- |
אין תמונה חופשית
 לידה:  16 באוגוסט 1832 ליטלטון, ארצות הברית 
 פטירה:  5 במאי 1918 (בגיל 85) נידהם, ארצות הברית 
 מקום קבורה:  בית הקברות הכפרי 
 תחום יצירה:  ציור 
 הושפעה על ידי:  ויליאם מוריס האנט 
 
הלן נולטון, דיוקן של ויליאם מוריס האנט, 1880
הלן מרי נולטון (באנגלית: Helen Knowlton; 16 באוגוסט 1832 –  5 במאי 1918) הייתה אמנית, מדריכת אומנות וסופרת אמריקאית. היא לימדה בבוסטון משנת 1871 עד אמצע שנות ה -1910. המדריך שלה ומעבידה לימים, ויליאם מוריס האנט, היו נושא לביוגרפיה שהיא כתבה עליו.
ראשית חייה

הלן מרי נולטון נולדה בליטלטון, מסצ'וסטס, השנייה מתוך תשעה ילדים שנולדו להוריה.
היא גדלה בווסטר, מסצ'וסטס ולמדה בבתי ספר פרטיים וציבוריים. החל משנת 1834, אביה היה בעלים וניהל את "פלדיום ווסטר". הוא נפטר בשנת 1871 ואחריו שלוש האחיות של נולטון ניהלו את העיתון במשך מספר שנים. במשך ארבע שנים, החל משנת 1865, העבירה שיעורי גיטרה.
חינוך

היא למדה אצל האמן והמורה ויליאם מוריס האנט, שהיה בעל "גישה ניסיונית" כלפי אמנות. החל משנת 1868 האנט החל לתת שיעורים לנשים לאחר שהודיעו לו על 40 נשים המעוניינות ללמוד אמנות.
למרות ביקורת מצד אלה שחשבו שהוא מבזבז את זמנו, האנט הציע לתלמידותיו כישורים טכניים, השראה ותחושת ערך עצמי. את מאמציו המשיכה תלמידתו הלן נולטון (1832–1918), שהשתמשה בשיטותיו בכיתותיה במשך שנים רבות. האנט העצים את האמניות המוקדמות הללו, והלן נולטון שמרה על מעגל התמיכה והידידות שלהן.
בשנות השמונים של המאה ה-19 למדה אצל פרנק דובנק במינכן, גרמניה. בהמשך, בקיץ 1881, הייתה נולטון תלמידתו של דובנק בגלוסטר, מסצ'וסטס, שם הוא קיים שיעורי אמנות "בין הנסיעות לאירופה". הלן כתבה מאוחר יותר על אותה תקופה ואמרה "גלוסטר מעולם לא היה מלאה עם כל כך הרבה אמנים, ולכן קיבלה את הכינוי בריטני של אמריקה." איתה יחד למדה אלן דיי הייל, שהייתה תלמידה בשנת 1874. הן הפכו לחברות ועמיתות אמניות. שתיהן יצאו למסע לימודים באירופה באיטליה, בלגיה והולנד. לאורך חלק מהמסע הצטרפה אליהן בת דודה רחוקה של הייל, הציירת מרגרט לסלי בוש-בראון.
קריירת אמנותית

בבוסטון, נולטון הייתה ציירת ומבקרת אמנות עבור העיתון "בוסטון פוסט" ועיתון נוסף.
נולטון הקימה סטודיו בבוסטון בשנת 1867. היא הכינה ציורי שמן של דיוקנאות ונופים ורישומי פחם. עבודותיה הוצגו בלונדון, ניו יורק באקדמיה הלאומית לעיצוב, פילדלפיה באקדמיה לאמנויות יפות בפנסילבניה, ובבוסטון בין השנים 1873 ל־1897 במועדון האמנות בוסטון. בשנת 1878 נשרפו רבים מציוריה.
היא התמקדה בנופים בתחילה ובשנת 1880 החלה לצייר דיוקנאות. הדיוקן הראשון שלה, היה של ויליאם מוריס האנט, והוצג במוזיאון לאמנויות יפות בבוסטון. הציור נרכש על ידי מוזיאון האמנות בווסטר בשנת 1896 זה היה הציור הראשון של המוזיאון.
עבודותיה נמצאות במוזיאון האמנות בווסטר ובמוזיאון לאמנויות יפות, בוסטון במסצ'וסטס ובמוזיאון טלפייר לאמנות בסוואנה, ג'ורג'יה.
מחנכת וסופרת

נולטון, שהייתה תלמידו של ויליאם מוריס האנט, השתלטה על הוראת הרישום והציור של האנט בשנת 1871 ולימדה במשך ארבע שנים. החל מקיץ 1877 שימש הסטודיו שלה ככיתה. אחת התלמידות שלה הייתה הציירת אלן דיי הייל. אחרת הייתה הציירת מארי דנפורט פייג'.
עם מותו של האנט, נולטון תרמה כסף לחדר ייעודי ליצירותיו במוזיאון לאמנויות יפות בבוסטון. היא סייעה גם בתיאום תערוכת רטרוספקטיבית של עבודתו בבוסטון במוזיאון לאמנויות יפות והייתה "הביוגרפית הראשית שלו".
שנים מאוחרות ומוות

בשנת 1910 אחיותיה התגוררו עמה ביישוב נדהאם במסצ'וסטס. היא נפטרה בגיל 85 ב־5 במאי 1918 בנדהאם, מסצ'וסטס.
היא קבורה בווסטר בבית העלמין הכפרי.
פרסומים

Art Life of William Morris Hunt. Boston: Little, Brown. 1899
Hints for Pupils in Drawing and Painting, illustrated by William Morris Hunt. 1880
"William Morris Hunt." New England Magazine. 10, August 1894. pp. 685–705.
Hunts Talks on Art, Second Series. Boston: Houghton Mifflin. 1883
הערות שוליים

↑  "History from the Oread: Helen Mary Knowlton, Artist, Teacher, Biographer.", www.wwhp.org
↑  Martha J. Hoppin, "Women Artists in Boston, 1870-1900: The Pupils of William Morris Hunt," The American Art Journal. 13, no. 1. Winter, 1981. pp. 17–46.
↑  Marian Wardle. American Women Modernists: The Legacy of Robert Henri, 1910-1945. Rutgers University Press; 2005. ISBN 978-0-8135-3684-2. p. 209.
↑  Joan M. Marter. The Grove Encyclopedia of American Art. Oxford University Press; 2011. p. 428.
↑  Women Artists from the Cape Ann Museum Collection: A Survey Exhibition.
| --- | --- |
בקרת זהויות :  NLI: 987007295174005171  GND: 1258994690  ISNI: 0000 0000 8239 2888  LCCN: nr99036673  NTA: 074206222  SNAC: w69k5t3n  ULAN: 500110444  VIAF: 56534973   WorldCat (עם VIAF): 56534973 
הלן נולטון, חוף ים
הלן נולטון, הבתולה, ישו סנט. אנייס וסנט. ג'ון
העורק הבין-גרמי החוזר

| --- | --- |
 שיוך:  branch of common interosseous artery 
 תיאור ב:  האנטומיה של גריי (מהדורה 20) (597) 
 מזהים
 לטינית (TA98):  arteria interossea recurrens 
 טרמינולוגיה אנטומיקה:  A12.2.09.052 
 TA2 (2019):  4666 
 FMA:  77144 
 
העורק הבין-גרמי החוזר במרכז שמאל התמונה
הָעוֹרֵק הַבֵּין-גַּרְמִי הַחוֹזֵר (TA: arteria interossea recurrens) הוא עורק באמה המסתעף מהעורק הבין-גרמי האחורי ומספק דם למרפק.
העורק הבין-גרמי החוזר יוצא מראשיתו של העורק הבין-גרמי האחורי. הוא עולה לעבר המרווח שבין עילית העלי של עצם הזרוע לבין זיז המרפק, על גבי סיביו של השריר הגבן או דרכם ומתחת לשריר המרפק. בסופו משיק העורק לעורק העקיף האמצעי היוצא מעורק הזרוע העמוק.
| --- | --- |
בקרת זהויות :  TA98: A12.2.09.052 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
האוניברסיטה החופשית של בריסל (VUB)

| --- | --- |


בניין הרקטורט של אוניברסיטת VUB שתוכנן על ידי   האדריכל רנאט בראם
 מידע כללי
 סוג:  אוניברסיטה, מוסד חינוכי 
 מיקום:  בריסל 
 מדינה:  בלגיה 
 הקמה ובנייה
 תקופת הבנייה:  ? – 1 באוקטובר 1969
 תאריך פתיחה רשמי:  1 באוקטובר 1969 
 קואורדינטות:  50°49′19″N 4°23′36″E﻿ / ﻿50.82186°N 4.39338°E﻿ / 50.82186; 4.39338
 www.vub.be
  (למפת בריסל מוגדלת) האוניברסיטה החופשית של בריסל(למפת בריסל רגילה) האוניברסיטה החופשית של בריסל
 
פייר תאודור ורהאכן (ורהאגן), ממייסדיה של האוניברסיטה החופשית של בריסל בשנת 1834
האוניברסיטה החופשית של בריסל (VUB) (בהולנדית (פלמית): Vrije Universiteit Brussel) היא אוניברסיטה פרטית חילונית בעיר בריסל, בירת בלגיה, עם הוראה בשפה ההולנדית (פלמית). המוסד, המקבל סבסוד ציבורי, הוקם בשנת 1969 והוכר רשמית במאי 1970 כשנפרד מתוך האוניברסיטה החופשית של בריסל.
אוניברסיטה זו, ששמה הרשמי הוא השם בהולנדית Vrije Universiteit Brussel, היא אחת מחמש האוניברסיטאות המוכרות רשמית על ידי הקהיליה הפלמית. הקמפוסים שלה נמצאים באטרבק (Etterbeek) וביטה (Jette) (ז'ט).
היסטוריה

האוניברסיטה החופשית של בריסל הוקמה בשנת 1834 מיוזמתם של המשפטן פייר תאודור ורהאכן (1796–1862) ואחרים.
מייסדיה ביקשו שתהיה אוניברסיטה עצמאית ביחס למדינה ולכנסייה, ושעקרון פעילותה יהיה החופש האקדמי.
בהתחלה, במאה ה-19, האוניברסיטה הייתה פרנקופונית בלבד, מפני שהצרפתית הייתה שפת המעמד הגבוה בארץ באותה תקופה.
אבל עוד בשנת 1890 התקיימו קורסים בהולנדית בפקולטה למשפטים, אחרי שנת 1935 התווספו קורסים כאלה בעוד פקולטות ובשנת 1963 האוניברסיטה החופשית נהייתה דו-לשונית בכל הפקולטות. בכל זאת בשנת 1969 הרגיש הציבור והסגל הדובר הולנדית שיש צורך להקים אוניברסיטה נפרדת על טהרת השפה הולנדית. ב-1 באוקטובר 1969 חל הפיצול של האוניברסיטה והוא הוכר בחוק על ידי הפרלמנט ב-28 במאי 1970. עם זאת כמו באוניברסיטה החופשית הפרנקופונית ULB, חג האוניברסיטה הוא 20 בנובמבר, "ורהאכן הקדוש".
בשנת הלימודים 2007–2008 למדו באוניברסיטה זו 9,341 סטודנטים. מתוכם 89% היו מבלגיה, 5% מארצות האיחוד האירופי ו-6% מארצות אחרות. פרסונל האוניברסיטה מנה 2,753 אנשים.
הסמל

סמל האוניברסיטה כולל מגן עם רקע בשלושה צבעים – מלמעלה למטה: כתום – לבן – כחול, צבעי בית אוראניה-נסאו ומעליו "ארנק קבצנים" ולחיצת ידיים, המסמלים את מאבקם של ה-Geux הפרוטסטנטים ושל וילם מאוראניה נגד הכובשים הספרדים והאינקוויזיציה במאה ה-16.
סיסמאותיה

Scientia vincere tenebras
(בלטינית – לנצח את החושך באמצעות הידע)
ולאחרונה, גם:
Redelijk eigenzinnig
(רציונליות ומקוריות)
האוניברסיטה רואה עצמה כפלורליסטית – פתוחה לכל הסטודנטים על בסיס שווה, ללא הבדל של רקע אידאולוגי, פוליטי, תרבותי או חברתי – והיא מנוהלת תוך שימוש בסטרוקטורות דמוקרטיות, כשכל חבריה – סטודנטים וסגל ומנהל כאחד – משתתפים בתהליך קבלת ההחלטות.
האוניברסיטה מקבלת מענקים מממשלת פלנדריה, אם כי פחות מאוניברסיטאות פלמיות אחרות.